CELEX: 32015R2316
Language: el
Date: 2015-12-08 00:00:00
Title: Εκτελεστικός κανονισμός (ΕΕ) 2015/2316 της Επιτροπής, της 8ης Δεκεμβρίου 2015, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

12.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 328/52
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2316 ΤΗΣ ΕΠΙΤΡΟΠΉΣ
   της 8ης Δεκεμβρίου 2015
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ' εφαρμογή των γενικών αυτών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού θα πρέπει να καταταγούν στον κωδικό ΣΟ που εμφαίνεται στη στήλη 2 για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η εν λόγω χρονική περίοδος θα πρέπει να οριστεί ως τρίμηνης διάρκειας.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Δεκεμβρίου 2015.
      
         
            Για την Επιτροπή,
         
         
            εξ ονόματος του Προέδρου,
         
         Heinz ZOUREK
         
            Γενικός Διευθυντής Φορολογίας και Τελωνειακής Ένωσης
         
      
   
   
      (1)  ΕΕ L 256 της 7.9.1987, σ. 1.
   
      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Αντικείμενο κυλινδρικού σχήματος από πλαστική ύλη το οποίο λειτουργεί με ηλεκτρική στήλη (μπαταρία) και φέρει κάλυμμα (αποκαλούμενο «ηλεκτρονικός κουμπαράς»), ύψους 17 cm και διαμέτρου 12 cm.
                  Το κάλυμμα περιλαμβάνει μικρή οθόνη υγρών κρυστάλλων (LCD) και σχισμή για εισαγωγή κερμάτων (για παράδειγμα, ευρώ). Όταν ένα κέρμα εισάγεται χειροκίνητα στη σχισμή, μηχανισμός εντός του καλύμματος (η διάταξη υπολογισμού) αναγνωρίζει τη διάμετρο του κέρματος και εμφανίζει την αξία του.
                  Όταν εισάγονται περισσότερα νομίσματα ένα-ένα, οι αναγνωρισμένες αξίες προστίθενται στο υπάρχον ποσό και το συνολικό ποσό εμφανίζεται στην οθόνη υγρών κρυστάλλων.
                  Όταν τα κέρματα εξάγονται από τον κουμπαρά δεν πραγματοποιείται αφαίρεση.
                  Βλέπε εικόνα (1).
               
               
                  8470 90 00
               
               
                  Η κατάταξη καθορίζεται από τους γενικούς κανόνες 1, 3β) και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 8470, 8470 90 και 8470 90 00.
                  Το αντικείμενο είναι σύνθετο είδος που αποτελείται από πλαστικό δοχείο και διάταξη υπολογισμού. Σε σύγκριση με τους συνήθεις κουμπαράδες, η διάταξη υπολογισμού προσδίδει στο εν λόγω αντικείμενο τον ουσιώδη χαρακτήρα του. Ως εκ τούτου, αποκλείεται η κατάταξη του αντικειμένου με βάση τη συστατική ύλη του (κεφάλαιο 39).
                  Επειδή το αντικείμενο δεν περιέχει χειροκίνητες ρυθμίσεις για την εισαγωγή δεδομένων (τα κέρματα δεν αποτελούν δεδομένα), δεν θεωρείται υπολογιστική μηχανή [βλέπε επίσης τις επεξηγηματικές σημειώσεις του εναρμονισμένου συστήματος (ΕΣΕΣ) για την κλάση 8470 (A) (1)]. Δεδομένου ότι η διάταξη υπολογισμού επιτρέπει την πρόσθεση τουλάχιστον δύο αριθμητικών τιμών, καθεμία από τις οποίες περιλαμβάνει διάφορα ψηφία (π.χ. 0,02 ευρώ + 2,00 ευρώ = 2,02 ευρώ), —πληροί τις προϋποθέσεις για να καταταχθεί ως διάταξη υπολογισμού (βλέπε επίσης τις ΕΣΕΣ για την κλάση 8470, παράγραφος 1).
                  Ολόκληρο το αντικείμενο πρέπει επομένως να καταταχθεί στον κωδικό ΣΟ 8470 90 00 ως «Άλλες μηχανές, με διάταξη υπολογισμού».
               
            
         (1)  Η εικόνα έχει αποκλειστικά ενημερωτικό σκοπό.